Na temelju članka 25. stavka 1. Zakona o strukovnom obrazovanju (Narodne novine, broj 30/09, 24/10, 22/13, 25/18 i 69/22)

Poslodavac ( obrt/pravna osoba):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i polaznik\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_\_\_\_,

rođen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

državljanin\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa roditelj ili skrbnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( ime i prezime) ( adresa)

te ustanova SREDNJA ŠKOLA OROSLAVJE sa sjedištem u Oroslavju, Ljudevita Gaja 1,

koju zastupa ravnateljica Natalija Mučnjak, prof. , sklapaju \_\_\_\_\_\_\_\_\_\_\_\_\_\_\_\_ 202 . godine

**UGOVOR O PROVEDBI UČENJA TEMELJENOG NA RADU**

**za kvalifikaciju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članak 1.**

Poslodavac se obvezuje da će u provedbi učenja temeljenog na radu ostvariti sve ishode učenja predviđene strukovnim kurikulom, a koje su zajednički utvrdili ustanova i poslodavac.

**Članak 2.**

Poslodavac se obvezuje da će za ostvarivanje ugovorenih ishoda učenja iz dijela učenja temeljenog na radu koje zbog bilo kojeg razloga ne može u potpunosti ostvariti sklopiti ugovor o suradnji s drugim poslodavcem ili zatražiti pomoć ustanove za pronalazak drugog mjesta za ostvarivanje tih ishoda učenja.

**Članak 3.**

Poslodavac i ustanova obvezuju se organizirati ostvarivanje strukovnog kurikula tako da polazniku omoguće redovito pohađanje nastave svih dijelova kurikula.

**Članak 4.**

Poslodavac se obvezuje da će učenje temeljeno na radu organizirati u vremenu od 6 do 22 sata, vodeći računa o svome radnom vremenu, ali ne dulje od 8 sati dnevno, odnosno 40 sati tjedno.

**Članak 5.**

Ako učenje temeljeno na radu kontinuirano traje više od 4 sata dnevno, polaznik ima pravo na dnevni odmor u trajanju od najmanje 30 minuta.

Tijekom školske godine polazniku se osigurava 45 radnih dana odmora.

**Članak 6.**

Poslodavac se obvezuje da će tijekom ostvarivanja učenja temeljenog na radu polazniku isplaćivati mjesečnu nagradu i to: u prvoj godini 10%, u drugoj 20%, u ostalim godinama 25% prosječne neto plaće ostvarene u prethodnoj godini u gospodarstvu Republike Hrvatske.

Mjesečna nagrada iz stavka 1. ovog članka isplaćuje se za ostvarene sate učenja temeljenog na radu.

Poslodavac može dodatno nagraditi polaznika za izniman doprinos radu tijekom provedbe učenja temeljenog na radu.

**Članak 7.**

Dužnosti poslodavca koji sklapa ugovor su:

* osigurati prostorne, materijalne i kadrovske uvjete potrebne za postizanje dijela ishoda učenja koji se provode kod poslodavca,
* osigurati mentora koji je u radnom odnosu kod poslodavca te je osposobljen za poučavanje na radnom mjestu i osigurava kvalitetu procesa učenja,
* voditi dokumentaciju pohađanja učenja temeljenog na radu,
* trajno stručno usavršavati svoje mentore,
* osigurati polaznicima poticajno i sigurno okruženje,
* surađivati s ustanovom za strukovno obrazovanje i omogućiti razmjenu znanja i novih tehnologija,
* provoditi propisane mjere zaštite na radu za vrijeme provedbe učenja temeljenog na radu,
* putem mentora sudjelovati u izradbi i obrani završnoga rada.

**Članak 8.**

Poslodavac se obvezuje da će za ugovoreni dio učenja temeljenog na radu, za ispit provjere znanja i vještina, izradu završnoga rada i druge ispite, ako se održavaju u njegovim prostorima ili na radilištu, osigurati za to potrebne materijale, strojeve, uređaje i alate te odgovarajuće mjere higijensko-tehničke zaštite.

Izrađeni predmeti ili vrijednosti pruženih usluga pripadaju poslodavcima kod kojih se izvodi učenje temeljeno na radu ili kod kojih se polažu ispiti provjere znanja i vještina, izrada završnoga rada i drugi ispiti.

**Članak 9.**

Obveze polaznika učenja temeljenog na radu kod poslodavca su:

* ostvarivanje ishoda učenja predviđenih strukovnim kurikulom za stjecanje kvalifikacije učenjem u ustanovi za strukovno obrazovanje te u radnom okruženju,
* razvijanje samostalnosti, odgovornosti, iskustva i navika za ulazak na tržište rada,
* redovito pohađanje učenja temeljenog na radu i svih ostalih oblika nastave, samostalno učenje, briga za svoje radno i životno okruženje,
* razvijanje suradničkog odnosa prema drugima prihvaćajući različitosti, međusobno poštovanje i razumijevanje,
* postupanje u skladu s uputama poslodavca i ustanove za strukovno obrazovanje o provedbi učenja temeljenog na radu,
* postupanje u skladu s propisima o radu i zaštiti na radu,
* sudjelovanje u radnome procesu u skladu s mogućnostima i usvojenim kompetencijama.

**Članak 10.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(poslodavac / ustanova / roditelj ili skrbnik)

obvezuju se da će za vrijeme ostvarivanja učenja temeljenog na radu osigurati polaznika u slučaju nezgode, a uvjete i način osiguranja ugovara ustanova.

**Članak 11.**

Ugovor o provedbi učenja temeljenog na radu može se raskinuti u skladu s člankom 32. Zakona o strukovnom obrazovanju.

**Članak 12.**

Poslodavac i polaznik, odnosno roditelj ili skrbnik, obvezuju se da će se u slučajevima raskida ugovora pridržavati odredbi članaka 32. Zakona o strukovnom obrazovanju.

**Članak 13.**

Ako se ugovor ne raskine sporazumno, odluku na zahtjev zainteresirane strane donosi osnivač ustanove.

Ako se spor ne može riješiti u skladu sa stavkom 1. ovog članka, riješit će ga nadležni sud.

**Članak 14.**

Ovaj ugovor primjenjuje se od početka školske godine 2025./2026. do završetka obrazovanja,

odnosno najdulje do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

Ovaj ugovor sklapa se u četiri primjerka, od kojih po jedan spada ugovornim stranama, a dva ustanovi.

Broj ugovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslodavac \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M. P.

(potpis)

Ravnatelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M. P.

(potpis)

Roditelj ili skrbnik polaznika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)